Гъуэгум шынагъуэншэу къыщакIухьын папщIэ
Гуапагъэм и дунейпсо махуэм ДПС-м и батальон щхьэхуэхэм я лэжьакIуэхэр псапащIэ Iуэху ялэжьу щыIащ Психоневрологие центрым. Псантхуэ узыфэ зэмылIэужьыгъуэхэр зиIэ сымаджэхэм полицейхэм ерыскъы щIэщыгъуэхэр хуашащ, апхуэдэу ахэр гъуэгум шынагъуэншэу зэрыщызекIуэным теухуа чэнджэщхэр иратащ.
Центрым къыдэкIыу уэрамым къыдыхьэхэр автоинспекторхэм ирагъэсащ нэхур къызытещ хьэпшыпхэр ягъэхьэзырыфу икIи ядэIэпыкъуащ ахэр я щыгъыным кIэралъхьэнымкIэ.
Iуэхум и къызэгъэпэщакIуэхэм къызэралъытэмкIэ, апхуэдэ дерсхэр икъукIэ щхьэпэщ псынщIэу къакIухьыну я узыншагъэм Iэмал къызримытхэр гъуэгу насыпыншагъэхэм щыхъума хъунымкIэ.
Тхьэхущынэ Ланэ.
